CELEX: 32019D2174
Language: et
Date: 2019-12-17 00:00:00
Title: Komisjoni rakendusotsus (EL) 2019/2174, 17. detsember 2019, milles käsitletakse turutingimuste olemasolu komisjoni rakendusmääruse (EL) 2019/317 artikli 35 tähenduses seoses Alicante ja Ibiza lennujaamades osutatavate teatavate terminali aeronavigatsiooniteenustega (teatavaks tehtud numbri C(2019) 8919 all) (Ainult hispaaniakeelne tekst on autentne)

19.12.2019   
               
               
                  ET
               
               
                  Euroopa Liidu Teataja
               
               
                  L 329/95
               
            
         KOMISJONI RAKENDUSOTSUS (EL) 2019/2174,
         17. detsember 2019,
         milles käsitletakse turutingimuste olemasolu komisjoni rakendusmääruse (EL) 2019/317 artikli 35 tähenduses seoses Alicante ja Ibiza lennujaamades osutatavate teatavate terminali aeronavigatsiooniteenustega
         (teatavaks tehtud numbri C(2019) 8919 all)
         (Ainult hispaaniakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 16 lõiget 1,
         võttes arvesse komisjoni 11. veebruari 2019. aasta rakendusmäärust (EL) 2019/317, millega kehtestatakse aeronavigatsiooniteenuste ja võrgustiku funktsioonide tulemuslikkuse kava, (2) eriti selle artikli 35 lõiget 3,
         ning arvestades järgmist:
         
                     (1)
                  
                  
                     Hispaania teatas 29. juulil 2019 komisjonile, et ta kavatseb vastu võtta otsuse selle kohta, et Alicante ja Ibiza lennujaamades osutatavaid teatavaid terminali aeronavigatsiooniteenuseid osutatakse turutingimustel (edaspidi „Hispaania kavandatav otsus“). Asjaomased teenused on seotud lennuvälja lennujuhtimisega. Hispaania kavandatav otsus hõlmab kolmandat võrdlusperioodi rakendusmääruse (EL) 2019/317 artikli 7 lõike 1 tähenduses.
                  
               
                     (2)
                  
                  
                     Vastavalt rakendusmääruse (EL) 2019/317 artikli 35 lõikele 3 ja tuginedes kõnealuse määruse X lisas sätestatud tingimuste üksikasjalikule hindamisele, leiavad Hispaania ametiasutused, et asjaomaseid teenuseid osutatakse turutingimustel. Hispaania ametiasutused konsulteerisid õhuruumi kasutajate esindajatega ja muude sidusrühmadega, näiteks lennujaamade käitajate ning aeronavigatsiooniteenuste osutajatega.
                  
               
                     (3)
                  
                  
                     Hispaania ametiasutuste hinnangus on arvesse võetud kõiki kuut rakendusmääruse (EL) 2019/317 X lisas sätestatud kriteeriumi. Vastavalt X lisa punktile 6 hinnati eespool nimetatud kriteeriume iga lennujaama puhul eraldi. Kõnealuse lisa punktides 1 ja 2 sätestatud kriteeriumide puhul leidsid Hispaania ametiasutused, et puudusid olulised tõkked, mis võiksid takistada teenuseosutajal lennuvälja lennujuhtimisteenuseid pakkuda. Teenuste osutamise lepingu projektis on sätestatud tingimused ja menetlused, mille alusel lennujaamad võivad lepingu lõpetada ja minna üle iseteenindusele. Hispaania ametiasutuste hinnang näitab ka seda, et on olemas menetlused, millega nähakse ette töötajate ja varade üleviimine teise ettevõttesse. X lisa punkti 3 puhul märgitakse, et Hispaania korraldas hanke ja kasutas asjaomase teenusepakkuja leidmiseks olemasolevat avalikku pakkumismenetlust. Pakkumismenetluse ajal oli Hispaanias sertifitseeritud kaheksa aeronavigatsiooniteenuse osutajat, kes kujutasid endast usaldusväärseid alternatiivseid teenuseosutajaid ja olid võimelised osalema pakkumismenetluses. Mõned neist teenuseosutajatest olid juba varem aeronavigatsiooniteenuseid osutanud. X lisa punktis 4 sätestatud kriteeriumi puhul tuleb märkida, et nii Alicante kui ka Ibiza lennujaama mõjutab majanduslik kulusurve ja mõlemad konkureerivad aktiivselt turistide teenindamise pärast. Väljavalitud pakkuja on eraldiseisev ja ei sõltu praegusest marsruudi aeronavigatsiooniteenuste osutajast; seega kasutatakse eraldi raamatupidamist ja aruandlust, nagu on osutatud X lisa punktis 5.
                  
               
                     (4)
                  
                  
                     Komisjon on Hispaania kavandatava otsuse ja selle aluseks oleva hinnangu läbi vaadanud ning jõudnud järeldusele, et hindamine, mille eesmärk oli välja selgitada, kas lennuvälja lennujuhtimisteenuseid osutatakse vastavalt turutingimustele, ja millest Hispaania teatas 29. juulil 2019, on tehtud kooskõlas rakendusmääruse (EL) 2019/317 X lisas sätestatud tingimustega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Hindamine, mille eesmärk oli välja selgitada, kas Hispaania terminali navigatsioonitasude sissenõudmise piirkonnas asuvates Alicante ja Ibiza lennujaamades osutatakse kolmandal võrdlusperioodil lennuvälja lennujuhtimisteenuseid rakendusmääruse (EL) 2019/317 artikli 7 lõike 1 tähenduses vastavalt turutingimustele, ja millest Hispaania teatas 29. juulil 2019, on tehtud kooskõlas rakendusmääruse (EL) 2019/317 X lisas sätestatud tingimustega.
         
         
            Artikkel 2
            Otsus on adresseeritud Hispaania Kuningriigile.
         
         
            Brüssel, 17. detsember 2019
            
               
                  Komisjoni nimel
               
               Adina-Ioana VĂLEAN
               
                  komisjoni liige
               
            
         
         
            (1)  ELT L 96, 31.3.2004, lk 10.
         
            (2)  ELT L 56, 25.2.2019, lk 1.